મહારાષ્ટ્રમાં કોંગ્રેસને મોટો ઝટકો લાગ્યો છે, જ્યારે કદ્દાવર નેતા નારાયણ રાણેએ ઉદ્યોગ મંત્રી પદેથી રાજીનામુ આપી દીધું છે. નારાયણ રાણે પોતાનું રાજીનામુ મુખ્યમંત્રીને સુપરત કર્યું. સૂત્રો દ્વારા મળતી માહિતી અનુસાર નારાયણ રાણે સરકારમાં ફેરબદલથી નારાજ હતા, તેમજ પૃથ્વીરાજ ચૌહાણના મુખ્યમંત્રી પદ યથાવત રહેવાથી પણ નારાજ હતા. જોકે તેઓ કોંગ્રેસમાં જ રહેશે તેવું તેમણે જણાવ્યું છે. રાણેનું કહેવું છે કે ભ્રષ્ટાચારને રોકવાનો પ્રયત્ન નથી કરાઇ રહ્યો. અધિકારી કામ નથી કરી રહ્યા, જનતાને ન્યાય નથી મળી રહ્યો. આ કારણે જ તેમણે રાજીનામુ આપી દીધું છે. જોકે અંદરની વાત એ છે કે આવનારી વિધાનસભા ચૂંટણીમાં તેમને મુખ્યમંત્રી પદ માટે પ્રોજેક્ટ નહીં કરાતા નારાજ છે.